Aug 11,2017
1:2 బోనస్‌ షేర్ల 'భెల్‌' మోగింది!
ముంబయి: భారీ విద్యుత్‌ ఉత్పత్తి ఉపకరణాల తయారీ కంపెనీ భారత్‌ హెవీ ఎలక్ట్రికల్స్‌ లిమిటెడ్‌ (భెల్‌) 2017-18 జూన్‌తో ముగిసిన త్రైమాసికంలో 3.92 శాతం వృద్ధితో రూ.80.82 కోట్ల నికర లాభాలు సాధించింది. గతేడాది ఇదే త్రైమాసికంలో సంస్థ రూ.77.77 కోట్ల లాభాలు నమోదు చేసింది. ఇదే సమయంలో కంపెనీ మొత్తం ఆదాయం రూ.6,070.21 కోట్ల నుంచి రూ.6,194.21 కోట్లకు చేరింది. గత జూన్‌ 30 నాటికి కంపెనీ ఆర్డర్‌ బుక్‌ రూ.1,01,380 కోట్లుగా ఉంది. 2016-17 సానుకూల అంశాలను కొనసాగిస్తామని భెల్‌ పేర్కొంది. గురువారం జరిగిన కంపెనీ బోర్డు ఆఫ్‌ డైరెక్టర్ల సమావేశంలో రూ.2 ముఖ విలువ కలిగిన రెండు ఈక్విటీ షేర్లపై ఒక్క బోనస్‌ షేర్‌ అందించడానికి వారు ఆమోదం తెలిపారు. వ్యయాలు తగ్గించుకోవడంతో పాటు ఎత్తుగడల ప్రోత్సాహాంతో వృద్ధి రేటు సానుకూలతను కొనసాగిస్తామని భెల్‌ ఛైర్మన్‌ అండ్‌ మేనేజింగ్‌ డైరెక్టర్‌ అతుల్‌ సోబ్తి విశ్వాసం వ్యక్తం చేశారు.
మీ స్నేహితులకు రికమెండ్ చెయ్యండి